CELEX: 32020R0004
Language: ro
Date: 2019-08-29 00:00:00
Title: Regulamentul delegat (UE) 2020/4 al Comisiei din 29 august 2019 de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană

6.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 2/5
               
            
         REGULAMENTUL DELEGAT (UE) 2020/4 AL COMISIEI
         din 29 august 2019
         de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
         întrucât:
         
                     (1)
                  
                  
                     Regulamentul (UE) nr. 1380/2013 are ca obiectiv eliminarea treptată a capturilor aruncate înapoi în mare în cadrul activităților de pescuit ale Uniunii prin introducerea unei obligații de debarcare pentru capturile de specii care fac obiectul unor limite de captură și, în Marea Mediterană, pentru capturile de specii care fac obiectul unor norme privind dimensiunile minime, astfel cum sunt definite în anexa IX la Regulamentul (UE) 2019/1241 al Parlamentului European și al Consiliului (2).
                  
               
                     (2)
                  
                  
                     În conformitate cu articolul 15 alineatul (1) litera (d) din Regulamentul (UE) nr. 1380/2013, obligația de debarcare pentru pescuitul de specii demersale în Marea Mediterană se aplică cel târziu de la 1 ianuarie 2017 pentru speciile care definesc activitățile de pescuit și cel târziu de la 1 ianuarie 2019 pentru toate celelalte specii.
                  
               
                     (3)
                  
                  
                     Regulamentul (UE) 2019/1022 al Parlamentului European și al Consiliului (3) stabilește un plan multianual privind activitățile de pescuit de specii demersale în vestul Mării Mediterane. Franța, Italia și Spania au prezentat o recomandare comună prin care se solicită o excepție de minimis pentru capturile efectuate cu traule de fund. Cererea respectivă se aplică însă unui grup de treisprezece specii luate împreună, dintre care numai una se încadrează în domeniul de aplicare al planului multianual. Recomandarea comună solicită o excepție și pentru capturile accidentale de specii pelagice efectuate cu traule de fund. Cererea respectivă se aplică însă unor activități de pescuit care exploatează stocuri demersale care nu se limitează la cele incluse în planul multianual.
                  
               
                     (4)
                  
                  
                     Până în prezent nu au fost adoptate planuri multianuale în ceea ce privește Marea Adriatică și sud-estul Mării Mediterane.
                  
               
                     (5)
                  
                  
                     În vederea punerii în aplicare a obligației de debarcare, articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unui act delegat, pentru o perioadă de maximum trei ani care poate fi reînnoită pentru încă o perioadă totală de trei ani, pe baza recomandărilor comune elaborate de statele membre în urma consultării consiliilor consultative relevante.
                  
               
                     (6)
                  
                  
                     Regulamentul delegat (UE) 2017/86 al Comisiei (4) a stabilit un plan privind aruncarea capturilor înapoi în mare pentru anumite activități de pescuit de specii demersale în Marea Mediterană aplicabil de la 1 ianuarie 2017 până la 31 decembrie 2019, ca urmare a trei recomandări comune transmise Comisiei în 2016 de o serie de state membre care au un interes direct în ceea ce privește gestionarea pescuitului în Marea Mediterană (Grecia, Spania, Franța, Croația, Italia, Cipru, Malta și Slovenia). Cele trei recomandări comune aveau ca obiect vestul Mării Mediterane, Marea Adriatică și sud-estul Mării Mediterane.
                  
               
                     (7)
                  
                  
                     Regulamentul delegat (UE) 2017/86 a fost modificat prin Regulamentul delegat (UE) 2018/153 al Comisiei (5) și prin Regulamentul delegat (UE) 2018/2036 al Comisiei (6) în urma recomandărilor comune prezentate de statele membre relevante care au un interes direct de gestionare, referitoare la vestul Mării Mediterane, la Marea Adriatică și la sud-estul Mării Mediterane.
                  
               
                     (8)
                  
                  
                     În mai 2019, Franța, Italia și Spania au prezentat Comisiei o recomandare comună pentru un plan privind aruncarea capturilor înapoi în mare pentru pescuitul de specii demersale în vestul Mării Mediterane, după consultări în cadrul grupului regional la nivel înalt Pescamed.
                  
               
                     (9)
                  
                  
                     În mai 2019, Cipru, Grecia, Italia și Malta au prezentat Comisiei o recomandare comună pentru un plan privind aruncarea capturilor înapoi în mare pentru pescuitul de specii demersale în sud-estul Mării Mediterane, după consultări în cadrul grupului regional la nivel înalt Sudestmed.
                  
               
                     (10)
                  
                  
                     În mai 2019, Croația, Italia și Slovenia au prezentat Comisiei o recomandare comună pentru un plan privind aruncarea capturilor înapoi în mare pentru pescuitul de specii demersale în Marea Adriatică, după consultări în cadrul grupului regional la nivel înalt Adriatica.
                  
               
                     (11)
                  
                  
                     Cele trei recomandări comune au fost evaluate de Comitetul științific, tehnic și economic pentru pescuit (CSTEP) în cadrul sesiunii sale plenare de vară desfășurate în perioada 1-5 iulie 2019 (7).
                  
               
                     (12)
                  
                  
                     În iulie 2019, cele trei grupuri la nivel înalt de state membre au prezentat recomandări comune actualizate care au fost aliniate la avizele științifice.
                  
               
                     (13)
                  
                  
                     În temeiul articolului 18 din Regulamentul (UE) nr. 1380/2013, Comisia a luat în considerare atât evaluarea efectuată de CSTEP, cât și necesitatea ca statele membre să asigure punerea în aplicare integrală a obligației de debarcare.
                  
               
                     (14)
                  
                  
                     Recomandarea comună actualizată pentru vestul Mării Mediterane propune aplicarea excepției legate de capacitatea de supraviețuire, astfel cum se prevede la articolul 15 alineatul (5) litera (b) din Regulamentul (UE) nr. 1380/2013, în ceea ce privește pagelul argintiu (Pagellus bogaraveo) capturat cu cârlige și paragate (LHP, LHM, LLS, LLD, LL, LTL, LX) până la 31 decembrie 2021. CSTEP a considerat că anumite elemente de probă în sprijinul acestei excepții au fost furnizate în 2018. Alte date furnizate în 2019 consolidează această cerere. Prin urmare, este necesar să se prelungească aplicarea acestei excepții până la 31 decembrie 2021.
                  
               
                     (15)
                  
                  
                     Cele trei recomandări comune actualizate propun aplicarea excepției legate de capacitatea de supraviețuire în cazul homarului (Homarus gammarus) și al langustei (Palinuridae) capturate cu plase (GNS, GN, GND, GNC, GTN, GTR, GEN), vârșe și capcane (FPO, FIX) în vestul Mării Mediterane, în Marea Adriatică și în sud-estul Mării Mediterane până la 31 decembrie 2021. CSTEP a considerat că metoda utilizată pentru a furniza dovezi suplimentare a fost solidă și că rata de supraviețuire a fost ridicată (64 %). Având în vedere cele de mai sus, este oportun să se prelungească aplicarea excepțiilor respective până la 31 decembrie 2021.
                  
               
                     (16)
                  
                  
                     Recomandarea comună actualizată pentru vestul Mării Mediterane propune aplicarea excepției de minimis, astfel cum se prevede la articolul 15 alineatul (5) litera (c) din Regulamentul (UE) nr. 1380/2013, pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea), doradă Sparus aurata și crevete din specia Parapenaeus longirostris, până la 5 % în 2020 și 2021 din totalul capturilor anuale din aceste specii efectuate de nave care utilizează traule de fund (OTB, OTT, PTB, TBN, TBS, TB, OT, PT, TX); până la 3 % în 2020 și 2021 din totalul capturilor anuale din aceste specii, cu excepția crevetelui din specia Parapenaeus longirostris, efectuate de nave care utilizează setci și setci cu sirec (GNS, GN, GND, GNC, GTN, GTR, GEN); și până la 1 % în 2020 și 2021 din totalul capturilor anuale din aceste specii, cu excepția pagelului argintiu și a crevetelui din specia Parapenaeus longirostris, efectuate de nave care utilizează cârlige și paragate (LHP, LHM, LLS, LLD, LL, LTL, LX). CSTEP a considerat că există dovezi privind creșterea costurilor care rezultă din timpul suplimentar de manipulare și de sortare la bord. CSTEP a luat act, de asemenea, de dovezile privind costurile de manipulare a capturilor nedorite pe uscat, care este dificilă în Marea Mediterană, deoarece flota este alcătuită în principal din nave de pescuit de mici dimensiuni care își debarcă capturile în multe porturi situate de-a lungul coastei. CSTEP a concluzionat că, având în vedere cantitățile mici și numărul foarte mare de locuri de debarcare, chiar și în cazul în care ar putea fi vândute capturi nedorite debarcate, dovezile arată că costurile de colectare ar fi disproporționate.
                  
               
                     (17)
                  
                  
                     Recomandarea comună actualizată pentru Marea Adriatică propune aplicarea excepției de minimis pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), doradă Sparus aurata și crevete din specia Parapenaeus longirostris, până la 5 % în 2020 și 2021 din totalul capturilor anuale din aceste specii efectuate de nave care utilizează traule de fund (OTB, OTT, PTB, TBN, TBS, TB, OT, PT, TX); până la 3 % în 2020 și 2021 din totalul capturilor anuale din aceste specii, cu excepția crevetelui din specia Parapenaeus longirostris, dar incluzând limba-de-mare comună, efectuate de nave care utilizează setci și setci cu sirec (GNS, GN, GND, GNC, GTN, GTR, GEN); și până la 1 % în 2020 și 2021 din totalul capturilor anuale din aceste specii, cu excepția pagelului argintiu și a crevetelui din specia Parapenaeus longirostris, dar incluzând limba-de-mare comună, efectuate de nave care utilizează cârlige și paragate (LHP, LHM, LLS, LLD, LL, LTL, LX). CSTEP a considerat că există dovezi privind creșterea costurilor care rezultă din timpul suplimentar de manipulare și de sortare la bord. CSTEP a luat act, de asemenea, de dovezile privind costurile de manipulare a capturilor nedorite pe uscat, care este dificilă în Marea Mediterană, deoarece flota este alcătuită în principal din nave de pescuit de mici dimensiuni care își debarcă capturile în multe porturi situate de-a lungul coastei. CSTEP a concluzionat că, având în vedere cantitățile mici și numărul foarte mare de locuri de debarcare, chiar și în cazul în care ar putea fi vândute capturi nedorite debarcate, dovezile arată că costurile de colectare ar fi disproporționate.
                  
               
                     (18)
                  
                  
                     Recomandarea comună actualizată pentru sud-estul Mării Mediterane propune aplicarea excepției de minimis pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la 5 % în 2020 și 2021 din totalul capturilor anuale din aceste specii efectuate de nave care utilizează traule de fund (OTB, OTT, PTB, TBN, TBS, TB, OT, PT, TX); până la 3 % în 2020 și 2021 din totalul capturilor anuale din aceste specii efectuate de nave care utilizează setci și setci cu sirec (GNS, GN, GND, GNC, GTN, GTR, GEN) și până la 1 % în 2020 și 2021 din totalul capturilor anuale din aceste specii, cu excepția pagelului argintiu, dar incluzând merluciul, efectuate de nave care utilizează cârlige și paragate (LHP, LHM, LLS, LLD, LL, LTL, LX). CSTEP a considerat că există dovezi privind creșterea costurilor care rezultă din timpul suplimentar de manipulare și de sortare la bord. CSTEP a luat act, de asemenea, de dovezile privind costurile de manipulare a capturilor nedorite pe uscat, care este dificilă în Marea Mediterană, deoarece flota este alcătuită în principal din nave de pescuit de mici dimensiuni care își debarcă capturile în multe porturi situate de-a lungul coastei. CSTEP a concluzionat că, având în vedere cantitățile mici și numărul foarte mare de locuri de debarcare, chiar și în cazul în care ar putea fi vândute capturi nedorite debarcate, dovezile arată că costurile de colectare ar fi disproporționate.
                  
               
                     (19)
                  
                  
                     CSTEP a remarcat, de asemenea, că excepțiile menționate la considerentele 16, 17 și 18 acoperă un grup larg de specii cu o gamă largă de rate ale capturilor aruncate înapoi în mare, dar a considerat că această acoperire largă este o abordare valabilă dată fiind complexitatea activităților de pescuit în cauză. În cele din urmă, CSTEP a considerat că excepțiile individuale de minimis care vizează o singură specie ar conduce probabil la numeroase excepții separate, care ar fi, de asemenea, dificil de monitorizat. Excepțiile propuse se aplică unor grupuri de specii corespunzătoare celorlalte specii care fac obiectul dimensiunilor minime definite în anexa IX la Regulamentul (UE) 2019/1241 și care nu sunt, în acest stadiu, suspuse unor limite de captură; prin urmare, articolul 15 alineatele (8) și (9) din Regulamentul (UE) nr. 1380/2013 nu se aplică. În plus, aceste specii sunt capturate în același timp, în cantități foarte diferite, ceea ce face mai dificilă abordarea bazată pe stocuri individuale. Aceste specii sunt, în plus, capturate de nave de pescuit de mici dimensiuni și debarcate la mai multe puncte de debarcare dispersate geografic de-a lungul coastei.
                  
               
                     (20)
                  
                  
                     Cele trei recomandări comune actualizate propun aplicarea excepției de minimis pentru hamsie (Engraulis encrasicolus), sardină (Sardina pilchardus), macrou (Scomber spp.) și stavrid (Trachurus spp.), până la 5 % în 2020 și 2021 din totalul capturilor accidentale anuale din aceste specii efectuate de nave care utilizează traule de fund (OTB, OTT, PTB, TBN, TBS, TB, OT, PT, TX), în vestul Mării Mediterane, în Marea Adriatică și în sud-estul Mării Mediterane. CSTEP a considerat că există dovezi privind creșterea costurilor care rezultă din timpul suplimentar de manipulare și de sortare la bord. CSTEP a luat act, de asemenea, de dovezile privind costul manipulării capturilor nedorite de pe uscat, care este dificilă în Marea Mediterană. CSTEP a concluzionat că, având în vedere cantitățile mici și numărul foarte mare de locuri de debarcare, chiar și în cazul în care ar putea fi vândute capturi nedorite debarcate, dovezile arată că costurile de colectare ar fi disproporționate.
                  
               
                     (21)
                  
                  
                     Având în vedere cele de mai sus, este oportun să se aplice excepțiile de minimis menționate la considerentele 16, 17, 18 și 20 până la 31 decembrie 2021, în conformitate cu nivelurile procentuale propuse în recomandările comune și la niveluri care să nu le depășească pe cele permise în temeiul articolului 15 alineatul (1) din Regulamentul (UE) nr. 1380/2013.
                  
               
                     (22)
                  
                  
                     În cele din urmă, recomandarea comună actualizată pentru sud-estul Mării Mediterane propune extinderea sferei geografice de aplicare a planului privind aruncarea capturilor înapoi în mare la subzonele geografice (GSA) 14, 21, 24, 26 și 27. CSTEP a făcut trimitere la această propunere, dar nu a furnizat alte observații. Extinderea domeniului de aplicare pentru a include întregul bazin mediteraneean sud-estic va spori coerența și va permite o mai bună punere în aplicare a obligației de debarcare. O astfel de extindere a ariei geografice pare, prin urmare, adecvată.
                  
               
                     (23)
                  
                  
                     Statele membre și-au reînnoit angajamentul de a crește selectivitatea uneltelor de pescuit în conformitate cu rezultatele programelor de cercetare actuale, pentru a reduce și limita capturile nedorite și, în special, capturile sub dimensiunile minime de referință pentru conservare.
                  
               
                     (24)
                  
                  
                     În plus, statele membre se angajează să identifice noi zone de reproducere pentru a reduce mortalitatea juvenilă.
                  
               
                     (25)
                  
                  
                     În conformitate cu recomandarea comună pentru vestul Mării Mediterane, statele membre în cauză încurajează utilizarea sacului de traul sau a unei prelungiri prevăzute cu plasă T90 având o dimensiune a ochiului de 50 mm, precum și continuarea testelor privind închiderile în timp real.
                  
               
                     (26)
                  
                  
                     Măsurile propuse de recomandările comune actualizate sunt conforme articolului 15 alineatul (4), articolului 15 alineatul (5) litera (c) și articolului 18 alineatul (3) din Regulamentul (UE) nr. 1380/2013 și pot fi, prin urmare, incluse în planul privind aruncarea capturilor înapoi în mare prevăzut de Regulamentul delegat (UE) 2017/86.
                  
               
                     (27)
                  
                  
                     Excepțiile de minimis pentru specii pelagice mici în cadrul activităților de pescuit care vizează speciile respective sunt stabilite în Regulamentul delegat (UE) 2018/161 al Comisiei (8). În schimb, excepțiile de minimis pentru capturi accidentale de specii pelagice mici efectuate în cadrul activităților de pescuit de specii demersale ar trebui incluse în Regulamentul delegat (UE) 2017/86.
                  
               
                     (28)
                  
                  
                     Prin urmare, Regulamentul delegat (UE) 2017/86 ar trebui modificat în consecință.
                  
               
                     (29)
                  
                  
                     Întrucât măsurile prevăzute de prezentul regulament au un impact direct asupra planificării sezonului de pescuit al navelor din Uniune și asupra activităților economice conexe, prezentul regulament ar trebui să intre în vigoare imediat după publicarea sa. Regulamentul ar trebui să se aplice de la 1 ianuarie 2020,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) 2017/86 se modifică după cum urmează:
            
                        1.
                     
                     
                        La articolul 2, litera (e) se înlocuiește cu următorul text:
                        
                                    „(e)
                                 
                                 
                                    sud-estul Mării Mediterane înseamnă subzonele geografice CGPM 14, 15, 16, 19, 20, 21, 22, 23, 24, 25, 26 și 27”.
                                 
                              
                  
                        2.
                     
                     
                        La articolul 3 alineatul (1), literele (g)-(i) se înlocuiesc cu următorul text:
                        
                                    „(g)
                                 
                                 
                                    pagel argintiu (Pagellus bogaraveo) capturat cu cârlige și paragate (LHP, LHM, LLS, LLD, LL, LTL, LX) în vestul Mării Mediterane;
                                 
                              
                                    (h)
                                 
                                 
                                    homar (Homarus gammarus) capturat cu plase (GNS, GN, GND, GNC, GTN, GTR, GEN) și cu vârșe și capcane (FPO, FIX) în vestul Mării Mediterane, în Marea Adriatică și în sud-estul Mării Mediterane;
                                 
                              
                                    (i)
                                 
                                 
                                    langustă (Palinuridae) capturată cu plase (GNS, GN, GND, GNC, GTN, GTR, GEN) și cu vârșe și capcane (FPO, FIX) în vestul Mării Mediterane, în Marea Adriatică și în sud-estul Mării Mediterane.”
                                 
                              
                  
                        3.
                     
                     
                        La articolul 4 alineatul (1) litera (a), punctele (iii)-(vi) se înlocuiesc cu următorul text:
                        
                                    „(iii)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea), doradă Sparus aurata și crevete din specia Parapenaeus longirostris, până la maximum 5 % din totalul capturilor anuale din aceste specii efectuate de nave care utilizează traule de fund;
                                 
                              
                                    (iv)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 3 % din totalul capturilor anuale din aceste specii efectuate de nave care utilizează setci și setci cu sirec;
                                 
                              
                                    (v)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 1 % din totalul capturilor anuale din aceste specii efectuate de nave care utilizează cârlige și paragate;
                                 
                              
                                    (vi)
                                 
                                 
                                    pentru hamsie (Engraulis encrasicolus), sardină (Sardina pilchardus), macrou (Scomber spp.) și stavrid (Trachurus spp.), până la maximum 5 % din totalul capturilor accidentale anuale din aceste specii efectuate de nave care utilizează traule de fund.”
                                 
                              
                  
                        4.
                     
                     
                        La articolul 4 alineatul (1) litera (b), punctele (v)-(viii) se înlocuiesc cu următorul text:
                        
                                    „(v)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), doradă Sparus aurata și crevete din specia Parapenaeus longirostris, până la maximum 5 % din totalul capturilor anuale din aceste specii efectuate de nave care utilizează traule de fund;
                                 
                              
                                    (vi)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 3 % din totalul capturilor anuale din aceste specii efectuate de nave care utilizează setci și setci cu sirec;
                                 
                              
                                    (vii)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 1 % din totalul capturilor anuale din aceste specii efectuate de nave care utilizează cârlige și paragate;
                                 
                              
                                    (viii)
                                 
                                 
                                    pentru hamsie (Engraulis encrasicolus), sardină (Sardina pilchardus), macrou (Scomber spp.) și stavrid (Trachurus spp.), până la maximum 5 % din totalul capturilor accidentale anuale din aceste specii efectuate de nave care utilizează traule de fund;”.
                                 
                              
                  
                        5.
                     
                     
                        La articolul 4 alineatul (1) litera (c), punctele (iv)-(vii) se înlocuiesc cu următorul text:
                        
                                    „(iv)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 5 % din totalul capturilor anuale din aceste specii efectuate de nave care utilizează traule de fund;
                                 
                              
                                    (v)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), pagel argintiu (Pagellus bogaraveo), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea) și doradă Sparus aurata, până la maximum 3 % din totalul capturilor anuale din aceste specii efectuate de nave care utilizează setci și setci cu sirec;
                                 
                              
                                    (vi)
                                 
                                 
                                    pentru biban-de-mare european (Dicentrarchus labrax), sparos (Diplodus annularis), Diplodus puntazzo, Diplodus sargus, Diplodus vulgaris, pești din specia Epinephelus, doradă marmorată (Lithognathus mormyrus), pagel auriu (Pagellus acarne), sparid (Pagellus erythrinus), doradă (Pagrus pagrus), biban de epave (Polyprion americanus), limbă-de-mare comună (Solea solea), merluciu (Merluccius merluccius) și doradă Sparus aurata, până la maximum 1 % din totalul capturilor anuale din aceste specii efectuate de nave care utilizează cârlige și paragate;
                                 
                              
                                    (vii)
                                 
                                 
                                    pentru hamsie (Engraulis encrasicolus), sardină (Sardina pilchardus), macrou (Scomber spp.) și stavrid (Trachurus spp.), până la maximum 5 % din totalul capturilor accidentale anuale din aceste specii efectuate de nave care utilizează traule de fund.”
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 august 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 28.12.2013, p. 22.
         
            (2)  Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 1967/2006, (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului (JO L 198, 25.7.2019, p. 105).
         
            (3)  Regulamentul (UE) 2019/1022 al Parlamentului European și al Consiliului din 20 iunie 2019 privind instituirea unui plan multianual pentru activitățile de pescuit care exploatează stocuri demersale în vestul Mării Mediterane și de modificare a Regulamentului (UE) nr. 508/2014 (JO L 172, 26.6.2019, p. 1).
         
            (4)  Regulamentul delegat (UE) 2017/86 al Comisiei din 20 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană (JO L 14, 18.1.2017, p. 4).
         
            (5)  Regulamentul delegat (UE) 2018/153 al Comisiei din 23 octombrie 2017 de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană (JO L 29, 1.2.2018, p. 1).
         
            (6)  Regulamentul delegat (UE) 2018/2036 al Comisiei din 18 octombrie 2018 de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană (JO L 327, 21.12.2018, p. 27).
         
            (7)  https://stecf.jrc.ec.europa.eu/plen1902
         
            (8)  Regulamentul delegat (UE) 2018/161 al Comisiei din 23 octombrie 2017 de stabilire a unei excepții de minimis de la obligația de debarcare pentru anumite activități de pescuit de specii pelagice mici în Marea Mediterană (JO L 30, 2.2.2018, p. 1).